

**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**LĒMUMS**

|  |  |
| --- | --- |
| 2024. gada 19. decembrī | Nr.977 |
|  | (protokols Nr.22, 71.) |

**Par vietējā autoceļa V121 Kaķīši-Aloja posma pārņemšanu pašvaldības īpašumā**

Ziņo Dagnis Straubergs

Limbažu novada pašvaldība 2024. gada 22. novembrī ir saņēmusi Valsts sabiedrības ar ierobežotu atbildību “Latvijas Valsts ceļi” (turpmāk – LVC) vēstuli Nr.4.8/21510, reģistrēta lietvedības sistēmā ar Nr. 4.8.4/24/7208, kurā lūgts pieņemt lēmumu par valsts vietējā autoceļa V121 “Kaķīši-Aloja” posma pārņemšanu pašvaldības bilancē.

Lēmums nepieciešams, lai sagatavotu Ministru kabinetā rīkojuma projektu un pieņemtu Ministru kabineta rīkojumu par valsts vietējā autoceļa V121 Kaķīši–Aloja posma nodošanu Limbažu novada pašvaldības īpašumā.

Nekustamais īpašums “Kaķīšu mezgls”, Alojas pagastā, Limbažu novadā, kadastra Nr. 66270020600 sastāv no zemes vienības ar kadastra apzīmējumu 66270020585 (0,96 ha platībā) un būves ar kadastra apzīmējumu 66270020585001.

Nekustamais īpašums “Kaķīši – Aloja”, Alojas pagastā, Limbažu novadā, kadastra Nr. 66270020445, sastāv no zemes vienības ar kadastra apzīmējumu 66270020445 (1,7 ha platībā) un uz tās izbūvēto komplekso inženierbūvi – “Autoceļš V121 km 0,147-0,987” (būves kadastra apzīmējums 66270020445001). Tiesiskais valdītājs - Latvijas valsts Satiksmes ministrija, reģ. Nr. 90000088687.

Nekustamā īpašuma lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā.

Saskaņā ar Publiskas personas mantas atsavināšanas likuma 42. panta pirmo daļu, valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.

Atbilstoši Pašvaldību likuma 4. panta pirmās daļas 3. punktam pašvaldības autonomā funkcija ir gādāt par pašvaldības īpašumā esošo ceļu būvniecību, uzturēšanu un pārvaldību.

Pamatojoties uz Pašvaldību likuma 4. panta pirmās daļas 3. punktu, 10. panta pirmās daļas 16. punktu, Publiskas personas mantas atsavināšanas likuma 3. panta 6. punktu, 42. panta pirmo daļu, 43. pantu, **atklāti balsojot: PAR** – 12 deputāti (Māris Beļaunieks, Andris Garklāvs, Dāvis Melnalksnis, Kristaps Močāns, Valdis Možvillo, Arvīds Ozols, Rūdolfs Pelēkais, Jānis Remess, Dagnis Straubergs, Regīna Tamane, Andis Zaļaiskalns, Edmunds Zeidmanis), **PRET –** nav, **ATTURAS –** nav, Limbažu novada dome **NOLEMJ:**

1. Pārņemt bez atlīdzības valstij piederošo nekustamo īpašumu “Kaķīšu mezgls” (nekustamā īpašuma kadastra Nr. 66270020600), sastāvošs no zemes vienības ar kadastra apzīmējumu 66270020585 (0,96 ha platībā) un būvi ar kadastra apzīmējumu 66270020585001 – Alojas pagastā, Limbažu novadā.
2. Pārņemt bez atlīdzības valstij piederošo nekustamo īpašumu “Kaķīši – Aloja” (nekustamā īpašuma kadastra Nr. 66270020445), sastāvošs no zemes vienības ar kadastra apzīmējumu 66270020445 (1,7 ha platībā) un uz tās izbūvēto komplekso inženierbūvi – “Autoceļš V121 km 0,147-0,987” (būves kadastra apzīmējums 66270020445001) – Alojas pagastā, Limbažu novadā”.
3. Atbildīgo par lēmuma izpildi noteikt Nekustamā īpašuma un teritorijas plānojuma nodaļas vadītāju.
4. Kontroli par lēmuma izpildi uzdot Limbažu novada pašvaldības izpilddirektoram.

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU